બાળકી જ્યારે અક મહિનાની થઈ ત્યારે તેનું અવસાન થયું હતું. (પ્રતીકાત્મક તસવીર)

પોલીસે કડીમાં રહેતા એક પરિવાર પર ચાર વર્ષની એક દીકરી પછી જન્મેલી બીજી દીકરીની હત્યા કરવાના આરોપ લગાવ્યા છે. જોકે પરિવાર પોતાની જ નાનકડી પુત્રીની હત્યા કરી હોવાના આરોપને નકારી રહ્યો છે. 

વાત 2019ની છે. પોલીસનું કહેવું છે કે મામલો સામે આવતા જ્યારે અધિકારીઓને બાળકીની હત્યાનો સંદેહ ગયો તો પરિવારની પૂછપરછ હાથ ધરાઈ અને ધરપકડની તૈયારી કરી રહ્યા હતા ત્યારે પરિવાર ગાયબ થઈ ગયો હતો.

બીબીસી ગુજરાતી સાથે વાત કરતા મહેસાણાના ડીવાયએસપી એ.બી. વાળંદે કહ્યું કે, ભાગી ગયેલા પરિવારને ઝડપથી પકડી પાડવામાં આવશે.

નવેમ્બર 2019માં મહેસાણા જિલ્લાના કડી શહેરમાં રહેતા રિનાબહેન પટેલે પુત્રીને જન્મ આપ્યો હતો. હાર્દિક પટેલ સાથે તેમનાં લગ્નને છ વર્ષ થયાં હતાં અને આ તેમની બીજી પુત્રી હતી.

તેમની પ્રથમ પુત્રીનો જન્મ 2015માં થયો હતો અને બીજી પુત્રી 16 નવેમ્બરે જન્મી હતી. પરંતુ તે માત્ર એક મહિના અને બે દિવસની થઈ ત્યારે તેનું અવસાન થઈ ગયું.

હવે એક વર્ષથી વધુ સમય વીતી ગયા પછી પોલીસે બાળકીનાં માતાપિતા અને દાદા-દાદી સામે આઈપીસીના ધારા 302,120 (બી... બીજા 4000 અક્ષરો માટે લેખ ચાલુ રાખો:
) અને 34 હેઠળ ગુનો દાખલ કર્યો છે.

પોલીસ કેવી રીતે હત્યાનો કેસ દાખલ કર્યો?

પોલીસ પ્રમાણે ફૉરેન્સિક રિપોર્ટમાં સામે આવ્યું કે બાળકીનું મૃત્યુ ગળું દબાવવાને કારણે થયું હતું

આ કેસની તપાસ કરી રહેલા મહેસાણાના ડી.વાય.એસ.પી. એ.બી વાળંદે જણાવ્યું કે "અમારા કડી પોલીસ સ્ટેશનમાં 20 ડિસેમ્બર 2019માં એક મહિના અને ત્રણ દિવસની બાળકીનું અકસ્માતે મોત થયું હોવાનો ગુનો નોંધાયો."

"આ કેસમાં મારી નજરમાં મૃત્યુના પ્રમાણપત્રમાં ડૉક્ટર દ્વારા લખાયેલી નોંધ આવી. ડૉક્ટરે સ્પષ્ટ લખ્યું હતું કે આ બાળકીનું મૃત્યુ શ્વાસ રૂંધાવાથી થયું છે, એનાં ગળા પરના લાલ નિશાનથી પોસ્ટમૉર્ટમમાં બાળકના મૃત્યુનું કારણ જાણી શકાયું હતું."

તેઓ આગળ કહે છે કે આ નોંધ અમારા માટે મહત્ત્વની હતી. અમે બાળકીનું પોસ્ટમૉર્ટમ ડૉક્ટર્સની પેનલ પાસે કરાવવાનું નક્કી કર્યું.   

આ કેસમાં મહેસાણાના બદલે અમદાવાદમાં પોસ્ટમૉર્ટમ કરાવવામાં આવ્યું હતું. 

પોલીસે ફૉરેન્સિક લૅબોરેટરીમાં પણ તપાસ કરાવવાનું વિચાર્યું અને ઑક્ટોબર મહિનામાં જ્યારે ફૉરેન્સિક લૅબોરેટરીનો રિપોર્ટ આવ્યો ત્યારે બાળકીનાં મૃત્યુને લઈને અનેક ચોંકાવનારી વાતો સામે આવી.

પોલીસના જણાવ્યા અનુસાર આ બંને રિપોર્ટમાં સામે આવ્યું કે બાળકીનું મૃત્યુ ગળું દબાવવાને કારણે થયું હતું. 

એ.બી. વાળંદ કહે છે કે "આખા પરિવારને ફરીથી તપાસ માટે કડી અને પછી મહેસાણા બોલાવ્યો. જ્યારે ઊલટતપાસ કરી ત્યારે સામે આવ્યું કે બાળકીનું જે દિવસે મૃત્યુ થયું એ દિવસે ઘરમાં બહારથી કોઈ આવ્યું નહોતું."

પોલીસ પ્રમાણે બાળકીનાં માતા અને પિતા બંને તેનું કુદરતી મોત થયા હોવાની વાત કહી રહ્યાં હતાં. 

એ.બી. વાળંદ કહે છે કે પોલીસને શંકા હતી કે પરિવારને દીકરી પછી દીકરાની આશા હતી. અમે જૂના કેસના કાગળોને તપાસ્યા અને ફરી બાળકીનાં માતાપિતાને પોલીસ સ્ટેશનમાં બાલવવાનું નક્કી કર્યું.

ત્યારબાદ પોલીસે બાળકીના ફૉરેન્સિક રિપોર્ટના આધારે બાળકીના પરિવારમાં માતાપિતા અને દાદા-દાદી સામે ગુનો દાખલ કરવાનું નક્કી કર્યું. 

બાળકીના પિતા હાર્દિક પટેલ અને દાદા ઉત્તમ પટેલ (સમાચાર સંસ્થા પીટીઆઈ મુજબ ઉપેન્દ્ર પટેલ) એક ખાનગી કંપનીમાં નોકરી કરતા હતા.

પોલીસના કહેવા પ્રમાણે આરોપી પરિવારજનોને આ વાતની અંદેશો આવી ગયો કે તેમની વિરુદ્ધ કાર્યવાહી થવા જઈ રહી છે અને ધરપકડ થાય એ પહેલાં જ તેઓ ગાયબ થઈ ગયા.

પોલીસનું કહેવું છે કે ફરાર પરિવારજનોની શોધખોળ ચાલુ છે અને હ્યુમન ઇન્ટેલિજન્સ અને ટેકનિકલ...